《和元汝功登城有感》
宋代·郭印

荒城缘蔓草，峭壁累咸鹾。
山木秋尤少，江云晚更多。
寺乌千点集，塞雁一声过。
锦水归心切，渔衣负绿蓑。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。